Diari Oficial de la Generalitat Valenciana


Sumari del DOGV 4517, del 09-06-2003 (2003/6629)

ORDE de 21 de maig de 2003, de la conselleria de Cultura i Educació, per la qual es concedixen efectes retroactius a l'autorització concedida a l'Escuela Superior de Negocios per Orde de 5 d'octubre de 1998.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/6629


Data del document
:   21-05-2003

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * València
    * centre d'ensenyament
    * ensenyament superior
    * ensenyament privat

ORDE de 21 de maig de 2003, de la conselleria de Cultura i Educació, per la qual es concedixen efectes retroactius a l'autorització concedida a l'Escuela Superior de Negocios per Orde de 5 d'octubre de 1998. [2003/6629]
  
El senyor Javier Saldaña Requena, en nom de l'entitat mercantil Escuela Superior de Negocios SA, titular del centre denominat Escuela Superior de Negocios, ha sol·licitat l'eficàcia retroactiva de l'Orde d'esta Conselleria de data 5 d'octubre de 1998, per la qual s'autoritza l'Escuela Superior de Negocios per a impartir estudis corresponents a la titulació de Bachelor of Science in Communications, Bachelor of Science in Aquatic Ecotechnology Engineering conforme al sistema educatiu vigent a Holanda, títol superior no homologat acadèmicament amb els títols universitaris del sistema educatiu espanyol; i per a impartir estudis corresponents a la titulació de Bachelor of Arts (honours) in Business and Tourism, i Bachelor of Arts (honours) in Tourism, conforme al sistema educatiu vigent a Gran Bretanya, títol superior no homologat acadèmicament amb els títols universitaris del sistema educatiu espanyol. La dita autorització produïa efectes a partir del curs acadèmic immediatament següent al de la corresponent orde, és a dir, el curs acadèmic 1998-1999.
  
No obstant, la Llei de Règim Jurídic de les Administracions Públiques i del Procediment Administratiu Comú permet, en l'article 57, apartat 3, que, excepcionalment, puga atorgar-se eficàcia retroactiva als actes, quan produïsquen efectes favorables a l'interessat, sempre que els supòsits de fet necessaris existiren ja en la data a què es retrotraga l'eficàcia de l'acte i esta no lesione drets o interessos legítims d'altres persones.
  
Tractant-se d'una autorització, acte per definició favorable a l'interessat, i havent comprovat que el centre reunia en el curs 1997-1998 les condicions necessàries per a la retroacció dels efectes sol·licitada.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, el Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i l'Orde de 26 de maig de 1993 (BOE 1 juny 1993) d'adscripció de centres a universitats públiques de competència de l'administració General de l'Estat i autorització dels centres estrangers que són competència d'esta; i en exercici de les atribucions conferides per l'article 35 de la Llei de Govern Valencià, resolc:
  
Primer
  
Modificar l'autorització concedida per l'Orde de 5 d'octubre de 1998 (DOGV de 4-11-1998) a l'Escuela Superior de Negocios concedint efectes retroactius d'inici del curs 1997/1998 per a impartir estudis corresponents a la titulació de Bachelor (honours) in Business Administration, títol superior no homologat acadèmicament amb els títols universitaris del sistema educatiu espanyol.
  
Segon
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua notificació o publicació segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació segons corresponga.
  
València, 21 de maig de 2003
  
El conseller de Cultura i Educació,